नारायण उपनिषद

॥ नारायणसूक्तम् सार्थ ॥  
  
सहस्र शीर्षं देवं विश्वाक्षं विश्वशंभुवम् ।  
विश्वै नारायणं देवं अक्षरं परमं पदम् ॥

विश्वतः परमान्नित्यं विश्वं नारायणं हरिम् ।  
विश्वं एव इदं पुरुषः तद्विश्वं उपजीवति ॥

पतिं विश्वस्य आत्मा ईश्वरं शाश्वतं शिवमच्युतम् ।  
नारायणं महाज्ञेयं विश्वात्मानं परायणम् ॥  
  
नारायण परो ज्योतिरात्मा नारायणः परः ।  
नारायण परं ब्रह्म तत्त्वं नारायणः परः ।  
नारायण परो ध्याता ध्यानं नारायणः परः ॥  
   
यच्च किंचित् जगत् सर्वं दृश्यते श्रूयतेऽपि वा ।  
अंतर्बहिश्च तत्सर्वं व्याप्य नारायणः स्थितः ॥  
  
अनन्तं अव्ययं कविं समुद्रेन्तं विश्वशंभुवम् ।  
पद्म कोश प्रतीकाशं हृदयं च अपि अधोमुखम् ॥  
  
  
अधो निष्ठ्या वितस्त्यान्ते नाभ्याम् उपरि तिष्ठति ।  
ज्वालामालाकुलं भाती विश्वस्यायतनं महत् ॥  
  
सन्ततं शिलाभिस्तु लम्बत्या कोशसन्निभम् ।  
तस्यान्ते सुषिरं सूक्ष्मं तस्मिन् सर्वं प्रतिष्ठितम् ॥  
  
तस्य मध्ये महानग्निः विश्वार्चिः विश्वतो मुखः ।  
सोऽग्रविभजंतिष्ठन् आहारं अजरः कविः ॥  
  
तिर्यगूर्ध्वमधश्शायी रश्मयः तस्य सन्तता ।  
सन्तापयति स्वं देहमापादतलमास्तकः ।  
तस्य मध्ये वह्निशिखा अणीयोर्ध्वा व्यवस्थिताः ॥  
  
नीलतोयद-मध्यस्थ-द्विद्युल्लेखेव भास्वरा ।  
नीवारशूकवत्तन्वी पीता भास्वत्यणूपमा ॥  
   
तस्याः शिखाया मध्ये परमात्मा व्यवस्थितः ।  
स ब्रह्म स शिवः स हरिः स इन्द्रः सोऽक्षरः परमः स्वराट् ॥  
  
  
ऋतं सत्यं परं ब्रह्म पुरुषं कृष्ण पिङ्गलम् ।  
ऊर्ध्वरेतं विरूपाक्षं विश्वरूपाय वै नमो नमः ॥  
  
ॐ नारायणाय विद्महे वासुदेवाय धीमहि ।  
तन्नो विष्णुः प्रचोदयात् ॥  
  
ॐ शांति शांति शांतिः ॥