**श्री नन्दकुमाराष्टकम्**

सुन्दरगोपालम् उरवनमालं नयनविशालं दुःखहरम् ।

वृन्दावनचन्द्रमानन्दकन्दं परमानन्दं धरणिधरम् ॥

वल्लभघनश्यामं पूर्णकामम् अत्यभिरामं प्रीतिकरम् ।

भज नन्दकुमारं सर्वसुखसारं तत्त्वविचारं ब्रह्मपरम् ॥१॥

सुन्दरवारिजवदनं निर्जितमदनम् आनन्दसदनं मुकुटधरम् ।

गुञ्जाकृतिहारं विपिनविहारं परमोदारं चीरहरम् ॥

वल्लभपटपीतं कृतउपवीतं करनवनीतं विबुधवरं ।

भज नन्दकुमारं सर्वसुखसारं तत्त्वविचारं ब्रह्मपरम् ॥२॥

शोभितमुखधूलं यमुनाकूलं निपट\_अतूलं सुखदतरम् ।

मुखमण्डितरेणुं चारितधेनुं वादितवेणुं मधुरसुरम् ॥

वल्लभमतिविमलं शुभपदकमलं नखरुचिअमलं तिमिरहरं ।

भज नन्दकुमारं सर्वसुखसारं तत्त्वविचारं ब्रह्मपरम् ॥३॥

शिरमुकुटसुदेशं कुञ्चितकेशं नटवरवेशं कामवरम् ।

मायाकृतमनुजं हलधर\_अनुजं प्रतिहतदनुजं भारहरम् ॥

वल्लभव्रजपालं सुभगसुचालं हितमनुकालं भाववरं ।

भज नन्दकुमारं सर्वसुखसारं तत्त्वविचारं ब्रह्मपरम् ॥४॥

इन्दीवरभासं प्रकटसुरासं कुसुमविकासं वंशिधरम् ।

हृतमन्मथमानं रूपनिधानं कृतकलगानं चित्तहरम् ॥

वल्लभमृदुहासं कुञ्जनिवासं विविधविलासं केलिकरं ।

भज नन्दकुमारं सर्वसुखसारं तत्त्वविचारं ब्रह्मपरम् ॥५॥

अतिपरप्रवीणं पालितदीनं भक्ताधीनं कर्मकरम् ।

मोहनमतिधीरं फणिबलवीरं हतपरवीरं तरलतरम् ॥

वल्लभव्रजरमणं वारिजवदनं हलधरशमनं शैलधरं ।

भज नन्दकुमारं सर्वसुखसारं तत्त्वविचारं ब्रह्मपरम् ॥६॥

जलधरद्युतिअङ्गं ललितत्रिभङ्गं बहुकृतरङ्गं रसिकवरम् ।

गोकुलपरिवारं मदनाकारं कुञ्जविहारं गूढतरम् ॥

वल्लभव्रजचन्द्रं सुभगसुछन्दं कृतआनन्दं भ्रान्तिहरं ।

भज नन्दकुमारं सर्वसुखसारं तत्त्वविचारं ब्रह्मपरम् ॥७॥

वन्दितयुगचरणं पावनकरणं जगदुद्धरणं विमलधरम् ।

कालियशिरगमनं कृतफणिनमनं घातितयमनं मृदुलतरम् ॥

वल्लभदुःखहरणं निर्मलचरणम् अशरणशरणं मुक्तिकरं ।

भज नन्दकुमारं सर्वसुखसारं तत्त्वविचारं ब्रह्मपरम् ॥८॥